Frank Temile Frank Temile (Lagos, 15 ta' Lulju 1990) huwa futboler Niġerjan li jilgħab bħala attakkant mal-klabb tal-Premier League Malti, Birkirkara. Huwa twieled ġewwa Lagos, in-Niġerja, Frank Temile beda l-karriera tal-futbol tiegħu fl-indiġeni tiegħu Covenant Lagos. Temile ssieħeb mal-mexxejja tal-Premier League Niġerjan Shooting Stars fejn hu lagħab fl-istaġun 2006–07 mal-klabb. Wara xi wirjiet impressjonanti ma' Shooting Stars, Frank iddeċida li jissieħeb ma' Valletta, fejn kien allokat in-numru 14. Huwa kien magħżul bħala t-tielet barrani li lagħab għal Valletta. Fl-4 ta' Ottubru, 2007, huwa għamel id-debutt tiegħu b'telfa ta' 2-1 kontra Sliema Wanderers. Fl-ewwel staġun tiegħu (2007–08) huwa skorja 10 gowls, u għenu lill-klabb jirbaħ il-Premier League Malti għall-ewwel darba f'seba' snin. L-impatt tiegħu matul l-ewwel staġun tant kien kbir li huwa kien ġie nnominat għal tliet premjijiet prestiġjużi fil-Premji tal-Futbol Malti. Dawn huma "L-Aqwa Attakkant", "L-Aktar Plejer Promettenti" u "L-Aqwa Plejer Barrani". Huwa rnexxielu jirbaħ it-tliet premjijiet li kien nominat fihom. Huwa rebaħ ukoll il-premju "Replay Gala Night Player of the Year", fejn il-plejers lokali vvotawlu. Fis-26 ta' Mejju, 2008, kien ġie rrapportat li Temile, flimkien mal-aġent tiegħu Henry Ekezie, kienu vvjaġġaw lejn Munich għall-prova ma' klabb Ġermaniż. Temile ssieħeb ma' FC Dynamo Kyiv fis-sajf tal-2008 iżda aktar lagħab għat-tim tar-riżerva FC Dynamo-2 Kyiv. Temile ssieħeb ma' Birkirkara fis-suq tat-trasferimenti 2013 b'kuntratt sal-2014.Fis-17 ta' Awwissu 2013, huwa għamel id-debutt tiegħu fil-Premier League Malti ma Birkirkara fejn huwa skorja żewġ gowls kontra Rabat Ajax, il-logħba spiċċat bl-iskor ta' 2-1. Temile kien orfni, sfortunatament huwa tilef l-ommu meta kellu tliet snin u lil missieru meta kellu ħdax-il sena. Huwa tmexxa għal Malta meta kellu sittax-il sena fejn kien adottat mill-familja Gauci. Temile ġej minn familja tal-futbol. Iz-ziju tiegħu, Clement Temile, li huwa missier ta' Iżraeljan internazzjonali Toto Tamuz, kien lagħab diversi logħob għan-Niġerja u ħuh, Omonigho Temile, li lagħab għall-Botev Plovdiv u Valletta.